**«Баланың бас ұстазы ата-ана»**

          Армысыздар, құрметті жиынға қатысушы әріптестер!

            Ой санасы дамыған, адамгершілік және дене тұрғысынан салауатты, мәдениетті тұлғаны жан- жақты қалыптастыруды көздеген тәрбиенің мәселелері мектепті де, ата- ананы да әрқашан толғандырып келеді. Өздеріңіз білетіндей біздің  өмір сүріп отырған қоғамымыз -нарықтық экономика. Еліміз үнемі даму үстінде. Өркениеті елдігімізді шығаратын білім мен ғылым, сондықтан мемлекет бізден елдігімізге сай білім беруді талап ететін болса, біз оқушылардан мемлекеттік бағдарламаға сай білім алуды талап етеміз. Қандай да бір жетістікке қол жетізу үшін біздер мұғалім- ата-ана-оқушы болып бірлесе жұмыс істеуіміз қажет.Тәрбие жұмысының табысты болуының басты кепілі мектеп пен ата- аналар арасындағы ынтымақтастық қарым- қатынаста. Өйткені адамзат бесігін  тербеткен баланың бас ұстазы ата- ана: «Отбасында адам бойындағы асыл қасиеттер жарқырай көрініп қалыптасады. Отанға деген ыстық сезім жақындарына, туған- туыстарына деген сүйіспеншіліктен басталады» - деп Елбасы айтқандай, бала әкеден – ақыл, анадан – мейір алып өседі. Қай ата- ана болмасын баласының тәрбиелі, білімді, мәдениетті болуын қалайды. Ал адам өмірінің мәні мен сұлулығы, адамның келешегіне сенімділігі баланың ата- анасына ардақ тұтып, өзінің перзенттік парызын бір сәтке де есінен шығармауында.

          Жас жеткіншектерді тәрбиелеу ісінде мектеп пен отбасы арасындағы байланысқа үнемі көңіл бөлінуі тиіс.

          Әрбір жиналысты өткізер алдында әрбір баланың ата- анасымен кездескен дұрыс. Ата- аналармен жұмыс жүргізудің негізі – алдын ала жоспарлау, алға мақсат қою, оны қалайда орындау.

1.     Оқушының ата- анасымен, жанұя жағдайымен толық танысу үшін арнайы үйлеріне бару.

2.     Ата- аналарды  хат арқылы мектепке шақыру.

3.     Сынып оқушыларымен бірігіп жиналыс ашу; ата- аналар комитетінің есебін тыңдау, бағыт беру.

4.     Ата- аналарға педагогикалық тақырыптардағы әңгіме, баяндамалар оқып, түрлі басылымдардан, әдебиеттерден қажетті ұсыныстар мен пікірлер оқуды тапсыру.

5.     Белсенді ата- аналарды басшылыққа алу, үлгі- өнеге ету.

Осындай түрлі жұмыстар жүргізу – менің әр күнгі төл ісім болып саналады. Үйіне барып байланыс жасаған кезде сол оқушының мінез- құлқын, бейімділігін, сынып ішіндегі оқушылармен қарым-қатынасын, қоғамдық жүктемені орындауын айта келіп, сол жанұяға тән қажетті нәрселерді ескеріп отырамын. Мұндай байланыс сынып жетекшісінің жұмысына жеңілдік келтіреді, тезірек орындалуына себебін тигізеді.

     Кезінде көне қытай ғұламасы Конфуций «Маған айтып берсең – ұмытып қаламын, көрсетсең – есте сақтармын, ал өзіме жасатсаң – үйренемін!» деген тұжырымында, педагогикалық жағдаяттарды өз бетінше шешу әрекеті яғни,адамның жадында бірінші кезекте тек өз бетінше жасаған әрекеті қалады екен.

Ардақты ата - аналар! Жел бесіктен, жер бесікке дейінгі адам өміріндегі тәрбиенің ұйытқысы ата - ана мен мектеп. Болашақ десек те, келешек десе де бала - ұрпақ деген мағынаны білдіреді.Адамның өзге тіршілік иесінен айырмашылығы – дүниеге перзент әкелген соң, оның болашағын ойлау , адам етіп тәрбиелеу.Бала тәрбиесі – бір отбасының ғана емес, бүкіл қоғамның мемлекеттік абыройлы міндеті.

Кезінде Әл Фараби бабамыз «Ғылым емес, ең алдымен тәрбиеге көңіл бөлу керек, тәрбиесіз адамға ғылым баянды болмайды» - демеп пе еді. Осыған орай бүкіл ата - ана тәрбиеге бет бұруы керек. Ұрпақ тәрбиесіне мүдделі екендігін ата - аналар іс - жүзінде дәлелдеп отырулары тиіс. Міне осындай ынтымақ бірлігінде ғана ойдағыдай нәтиже берері ақиқат.

Жіп арқылы ата-аналар өз баласының атын атап, кімнің ата-анасы екендігін айтып таныстырады. Мысалы:Мен Наурызбектің ата-анасы есімім Жұлдыз.

**Ата-аналарды үлестірмелі қағаз арқылы 3 топқа бөлу.**

1топ- «Бала»

2топ-«Ата-ана»

3топ- «Мұғалім»

**3.Ата-аналарға сұрақ.«Қызықты сұрақтар»**.

Таратылған парақтарға жауап жазу.

1. Балаңыздың туылған күні?

2. Сынып жетекшісінің толық аты жөні?

3. Балаңыздың аяғының өлшемі?

4. Балаңыздың парталасы кім?

5. Балаңыздың сүйікті асы қандай?

6. Балаңыз қандай түсті жақсы көреді?

7. Балаңыз бірінші сыныпқа қай жылы барды?

8. Балаңызды еркелеткенде қандай сөздер пайдаланасыз?

9. Балаңызға ашуланғанда аузыңызға ең алдымен қандай сөз түседі?

10. Балаңыздың ең жақын досы кім?

**4**.**“Бала деген кім?” туралы әрбір ата-ана ой қозғау жазады.** (Болашағымыз, Асыраушымыз, Көмекшіміз, Ақылшымыз, Өміріміздің жалғасы, Үмітіміз, Бауыр етіміз)

**5.Ата-аналарға арналған ситуациялық сұрақтар**

1. Балаңыз сабақтан қашып, мектептен ерте келді, не істейсіз?

 2. Балаңыздың өнері, қандай да бір іске қызығушылығы, бейімділігі байқалса, не істередіңіз?

 3. Балаңыз ұялы телефон алып бер деп жылады. Сіз: «Шамалы шыдай тұр, уақытында алып беремін» - дедіңіз. Балаңыз тыңдамай есікті тарс жауып кетіп қалды. Сіздің әрекетіңіз?

4. Балаңыз белгілі бір пәнді ұнатпай, сабақ оқығысы келмейтінін айтты. Сіздің әрекетіңіз?

5. Кейбір ата-аналардың баласының әрбір істеген іс-әрекетіне  көңілі толмай: «Сен сала алмайсың, сен істей алмайсың», деп айтып жататынын байқаймыз. Бала іс-әрекетіне теріс баға беруге қалай қарайсыз?

**Жағдаяттар. Сахналау.**

**«Баланың ісі шала», «Балаң нашар болса, түйенің үстінен ит қабады» демекші, кейде балаға ұрсуға тура келеді. Сіз балаңызға не деп ұрсасыз?**

**«Бала» тобы**: «Балаңыз мектептен ашуланып келді. Мұғалімнің ұрысқанын, енді сабаққа барғысы келмейтінін айтты. Сіз қалай әрекет етер едіңіз?» Рөлде: ата-ана, бала, мұғалім**.**

**«Ата-ана» тобы**: «Дидар сабаққа дайындықсыз келді. Мұғалім сабақ түсіндіріп жатты. Дидар сабақты тыңдамады. Онымен қоса жанындағы оқушыларға да тыныштық бермеді. Мұғалім Дидарға ескерту жасады. Дидар үйіне барып ата-анасына шағым жасады. Ата-анасы директорға кіріп, айқай шығарды.Сіз не істер едіңіз?» Рөлде: ата-ана, бала, директор, мұғалім.

**«Мұғалім» тобы:** «Балаңыз күнде сабаққа кешігеді.Оны бақылап жүрген директордың тәрбие ісі жөніндегі орынбасары сізді мектепке шақыртты. Сіздің әрекетіңіз?» Рөлде: ата-ана, бала, тәрбие ісі жөніндегі орынбасар. (Ойлануға 5 минут, сахналауға 2 минут)

**6. Ата-анаға арналған тест«Сіз қандай тәрбиешісіз?»**

1. Бала сыныптасымен төбелесіп қалды, сізді тез арада мектепке шақырып жатыр, не шара қолданасыз?

а) ызалықпен жазалайсыз;

ә) жөнін сұрап, қай себеппен төбелес шыққаның, содан кейін шешім қабылдайсыз;

б) ең алдымен сынып жетекшісімен сөйлесесіз;

2. Үйді жинап жатқанда, бала кездейсоқ вазаны сындырып алды сіздің әрекетіңіз.

а) ең біріншіден, желкеден бір қоясыз;

ә) ашу үстінде: «Жоғал! Сенің көмегіңсіз-ақ істеп аламын»;

б) баланы жұбатасыз, ол әдейі істеген жоқ қой;

3. Егер сіз баланы жазаладыңыз, содан кейін сіз дұрыс істемегеніңізді сезінсеңіз онда:

а) өз беделіңізді түсірмейін деп, үндемейсіз;

ә) кешірім сұрайсыз;

б) қатеңізді түсініп, үлкендердің қателесетінін түсіндіріп айтасыз;

4. Бала сізді сұрақпен жаудырып, сұрап жатыр сіз шаршап тұрсыз...

Сіздің әрекетіңіз:

а) итеріңкіреп: «Бір сәт сеннен демалайыншы»:

ә) ойланбастан, амалсыздан жауап бересіз;

б) шаршағаныңызды түсіндіресіз, бұл сұрақты басқа уақытқа қойып, уақытын белгілейсіз;

5. Бала сізден шығарма жазуға көмек сұрайды. Сіз не істейсіз?

а) қатаң айтасыз: «Өзің жаз, сонда ғана үйренесің»;

ә) мазмұнына көмектесіп, әдебиетіне нұсқау беруге қол ұшын бересіз. Одан кейін өз ойымен жазады.

6. Бала анасына – «балық сатып алып, асырайықшы» - дейді. Сіз оған қалай жауап бересіз?

а) бірден: «Ол сенің уақытынды алады», - дейсіз;

ә) «Жарайды сен соны қаласаң мен саған аквариумды ұстауға көмектесемін»;

б) «Егер сенің ынтаң терең болса, мен саған сатып алып берем, бірақ есіңде болсын, өзің қарайсың»;

Құрметті ата – аналар ұлтымыздың қанындағы ізеттілік – дөрекілікке, қайырымдылық - қатыгездікке, жомарттық - тоғышарлыққа, адалдық - арамдыққа, парасаттылық – парықсыздық ауыспасын деген үлкен үміт тұр.

Өмірдің өтпелі қиын кезеңінде ұл – қыздарымыздың саналы тәрбие мен нақты білім алуларына күш салайық. Балаға жауапкершілікпен қарап, оқыту мен адамгершілікке тәрбиелеуде отбасының басым рөлін мойындап, бірлесе, ынтымақтаса әрекет етуіміз қажет деп бүгінгі жиналысымызды аяқтағалы отырмыз.

Сонымен бүгін ата-аналар жиналасы өз мәресіне жетті.

Сіздерге бүгінгі ата-аналар жиналысы ұнадыма,ұнаса берілген стикерлерге ұнағанын және ұнамағанын жазып,тақтада тұрған плакатка жабыстырыңыздар.

Сау болыңыздар!

Сынып жетекші Молдабаева Р.К.